યુએસના એલ્યુમિનિયમ અને સ્ટીલ ઉદ્યોગના ટોચના એક્ઝિક્યુટિવ્સના સાથેની બેઠક પછી આયાત જકાત અંગેની જાહેરાત કરાઈ. તેનો મતલબ સ્પષ્ટ હતો કે સ્ટીલ અને એલ્યુમિનિયમના સ્થાનિક ઉદ્યોગોને ધ્યાનમાં રાખી આ નિર્ણય લેવાયો. આયાત જકાતના નિર્ણયથી ઓટોમોબાઇલ, એરોસ્પેસ, બાંધકામ, મશીનરી અને સ્ટીલ, એલ્યુમિનીયમ આધારિત ઉદ્યોગો પરની અસર ચકાસવામાં આવી પણ આંતરરાષ્ટ્રીય સ્પર્ધાત્મકતાનો ખયાલ ન રખાયો. 6 માર્ચે ટ્રમ્પના મુખ્ય આર્થિક સલાહકાર અને નેશનલ ઈકોનોમિક કાઉન્સિલના વડા ગેરી કોહને રાજીનામું ધરી દીધું. વિશાળકાય કંપનીના વડા કોહને આવકવેરામાં કપાત મુદ્દે પણ આગેવાની લીધી હતી. ગોલ્ડમૅન સેશમાં ટોચનું પદ ભોગવી ચૂકેલા કોહને ટ્રમ્પની ‘’રાષ્ટ્રીય સુરક્ષા’’ ટીમમાં રહી ચૂક્યા છે. અમેરિકાના રાષ્ટ્રીય સુરક્ષા સલાહકાર એચ.આર.મેકસ્ટાર, વિદેશ સચિવ રેક્સ ટીલરસન અને સુરક્ષા સચિવ જિમ મેટ્ટીસે આયાત જકાતનો વિરોધ કર્યો. તેમણે કહ્યું કે આ પગલાંથી અમેરિકા તેના ‘’સુરક્ષા’’ ક્ષેત્રના સાથીદારો – જર્મની, ફ્રાંસ, જાપાન, કેનેડા અને દક્ષિણ કોરિયા ગુમાવશે.